පොලිසිය තේරුම් ගෙන ක්‍රියාකළ යුතු බවද ගෝඨාභය රාජපක්ෂ මහතා කීය.ආරක්ෂක ලේකම්වරයා මෙම අදහස් පළ කළේ ආරක්ෂක අමාත්‍යාංශයේ ශ්‍රවණාගාරයේදී ඊයේ (12) සවස පැවති උත්සවයකට සහභාගි වෙමිණි.“හදිසි වෛද්‍ය තාක්ෂණික” පාඨමාලා පුහුණුව ලැබූ ශ්‍රී ලංකා පොලිසියේ නිලධාරීන් සහ නිලධාරිනියන් විසි දෙනකුට සහතික පත්‍ර ප්‍රදානය කිරීම සඳහා මේ උත්සවය පැවැත්වුණි.ලෝක සෞඛ්‍ය සංගමය, ‘මෙඩ් වන් ආයතනය’ සහ ඕස්ට්‍රේලියානු හදිසි වෛද්‍ය තාක්ෂණවේදීන්ගේ රෙජිස්ට්‍රිය මෙම පාඨමාලාව සඳහා පූර්ණ සහයෝගය ලබා දී තිබේ.උත්සව අවස්ථාව සඳහා ආරක්ෂක මාණ්ඩලික ප්‍රධානි එයාර් චීෆ් මාෂල් රොෂාන් ගුණතිලක, පොලිස්පති එම්. කේ. ඉලංගකෝන්, බස්නාහිර පළාත් ආණ්ඩුකාර අලෙවි මවුලානා මහතා ඇතුළු ආරක්ෂක අංශ ප්‍රධානීන් රැසක් සහ විදේශ නියෝජිතයෝ පිරිසක් සහභාගි වූහ.මේ පාඨමාලාව හැදෑරූ පුද්ගලයන් විසි දෙනාගෙන් අට දෙනකුට ඕස්ට්‍රේලියානු ශිෂ්‍යත්ව පිරිනැමූහ.ගොබිමේදී, දියේදී හදිසි අනතුරකට පත්වන පුද්ගලයන්ට වහාම ප්‍රතිකාර ලබාදීම සඳහා විශේෂ පුහුණුවක් මෙම පාඨමාලාව මගින් ලබා දී තිබේ.පොලිස් සේවාව ඉකුත් වසර තිහක කාලය තුළ වැඩි වශයෙන් ක්‍රියාත්මක වූයේ ත්‍රස්තවාදී කටයුතු සම්බන්ධයෙනි.